Diari Oficial de la Generalitat Valenciana


Sumari del DOGV 1977, del 04-03-1993 (1993/827335)

DECRET 27/1993, de 22 de febrer, del Govern Valencià, pel qual declara l'àrea de Rehabilitació Urbana del Centre Històric d'Alacant.
------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1993/02/22/27/dof/vci/html**

### Dades del document

Número de DOGV
:   1977

Data del DOGV
:   04-03-1993

Secció del DOGV
:   DISPOSICIONS GENERALS

Número del document
:   1993/827335


Data del document
:   22-02-1993

Organisme emissor
:   Conselleria d'Obres Públiques,Urbanisme i Transports

Tipus de document
:   Decret

Anàlisi jurídica

Decret 27/1993, de 22 de febrer, del Govern Valencià, pel qual declara l'Area de Rehabilitació Urbana del Centre Històric d'Alacant.  
El centre històric de la ciutat d'Alacant, per les seues característiques i pel seu estat de conservació, necessita una intervenció de regeneració, dignificació i revitalització, que fa necessària la intervenció de la Generalitat Valenciana, mitjançant un projecte de rehabilitació integral.  
Amb aquest fi, la Generalitat Valenciana i l'Ajuntament d'Alacant van elaborar el document anomenat Pla de Rehabilitació i Arquitectura del Centre Històric d'Alacant (RACHA), els plantejaments i criteris del qual fonamentaren el conveni subscrit entre ambdues administracions el passat 2 de desembre de 1992 per a una actuació integral adreçada a la recuperació del centre històric i, per tant, d'una part important de la ciutat d'Alacant.  
En el conveni esmentat, la Generalitat Valenciana assumeix el compromís d'habilitar i establir, a càrrec seu, un sistema d'ajudes i incentius. Aquests consisteixen bàsicament en subvencions per a la rehabilitació i construcció d'habitatges i edificis, i també per a la rehabilitació i implantació d'equipaments de caràcter social, cultural i educatiu. Aquest compromís l'acompleix aquesta norma, l'aplicació de la qual es limita exclusivament a l?àmbit territorial del conveni, i complementa les línies de finançament que estableix el Reial Decret 1932/1991, de 20 de desembre, sobre mesures de finançament d'actuacions protegibles en matèria d'habitatge del pla 1992-1.995. També millora considerablement les que va fixar el Decret 55/1992, de 30 de març, del Govern Valencià, que estableix ajudes econòmiques directes per al finançament d'actuacions protegibles en matèria d'habitatge del pla 1992-1995.  
La declaració d'àrea de rehabilitació urbana delimita l?espai urbà a què s'ha d'aplicar i sobre aquest estableix un règim d'intervenció que integra i alhora ultrapassa l?objecte i els efectes jurídico- materials d'àrees de rehabilitació integrada que preveu el Reial Decret 2329/1983, de 28 de juliol, sobre la protecció de la rehabilitació del patrimoni residencial i urbà, i .el fa concordant amb les previsions de l'article 291 del Reial Decret Legislatiu 1/1992, de 26 de juny, text refós de la Llei sobre el Regim del Sòl i Ordenació Urbana.  
El sistema d'ajudes que es regula, estableix tres línies bàsiques: ajudes per a la nova construcció d'habitatges, per a la rehabilitació d'edificis i habitatges, i per a la rehabilitació i implantació d'equipaments. Considera com a protegibles les actuacions que ja preveuen com a tals el Reial Decret 1932/1991 i el Decret 55/1992, esmentats anteriorment, i intensifica les ajudes previstes per -a la nova construcció d'habitatges de protecció oficial i de preu taxat, tant als adquirents com als promotors.  
De manera especial, es preveu el sistema d'ajudes a la rehabilitació s'intensifiquen les que ja va establir el Decret 55/1992, de 30 de març, del Govern Valencià, per als promotors usuaris i es considera la necessitat de recórrer a importants ajudes en els casos de rendes especialment baixes, menors de 1,5 vegades el salari mínim interprofessional. També es preveu atendre la redacció dels projectes tècnics necessaris per a les obres &de rehabilitació que seran a càrrec dels pressupostos de la Generalitat Valenciana per als promotors amb ingressos familiars ponderats inferiors a 3,5 vegades el salari mínim interprofessional.  
S'estableixen línies d'ajuda específica per a l'adquisició i per a la rehabilitació immediata d'habitatges i per a la promoció de la rehabilitació d'edificis per a habitatges, ja siguen de protecció oficial o de preu taxat. Es fan compatibles subvencions tant per als adquirents com per als promotors pel caràcter específic de l'activitat rehabilitadora.  
Així mateix, mereixen especial atenció les actuacions de rehabilitació d'edificis ja cedits o per a la seua cessió en arrendament i per això s'arbitren mesures tendents a pal·liar els efectes negatius produïts en les condicions arquitectòniques dels immobles per situacions derivades de relacions d'arrendament establertes d'acord amb la Llei d'Arrendaments Urbans de 1964.  
Finalment, es preveu un sistema d'ajudes per a l'adquisició, rehabilitació i, fins i tot, nova construcció d'edificis destinats a equipament social, cultural o educatiu. Aquestes ajudes dependran del caràcter de l?entitat que ho promoga, amb ànim de lucre o sense.  
Les competències exclusives en matèria d'habitatge i urbanisme que l'article 31.9 de l?Estatut d'Autonomia atribueix a la Generalitat Valenciana permeten adoptar les determinacions que aquesta norma conté, en l?elaboració de la qual s'ha donat audiència a la Unió de Consumidors d'Espanya a Alacant, a la Cambra de Comerç, Indústria i Navegació, al Col·legi Oficial d'Aparelladors i Arquitectes Tècnics d'Alacant, al Col·legi Oficial d'Arquitectes d'Alacant, a l'Associació de Comerciants del Nucli Antic, a l'Associació de Veïns del Nucli Antic, a l'Associació Provincial de Promotors d'Habitatges d'Alacant, a la Federació Provincial de la Construcció i a la Confederació Provincial d'Empresaris de la Província d'Alacant.  
Per això, a proposta conjunta del Conseller d'Obres Públiques, Urbanisme i Transports i del Conseller de Cultura, Educació i Ciència i amb deliberació prèvia del Govern Valencià, en la reunió del dia 22 de febrer de 1993,  
DECRETE  
CAPITOL I  
Secció I   
De l?Area de Rehabilitació Urbana   
del Centre Històric d'Alacant  
Article primer Declaració  
Es declara Area de Rehabilitació Urbana del Centre Històric d'Alacant l?espai urbà que comprén les zones d'aquesta ciutat delimitades urbanísticament pel Pla Especial del Nucli Antic, pel Pla Especial de la Muntanyeta del Benacantil i pel Castell de la Fortalesa, per les seues especials i homogènies característiques històriques, artístiques, culturals, ambientals i socials.  
Article segon. Contingut de la declaració  
La declaració d'Area de Rehabilitació Urbana del Centre Històric d'Alacant comporta la inclusió de l?espai urbà que s'ha delimitat en un programa tendent a la seua rehabilitació integral, mitjançant l'actuació coordinada de les administracions públiques i el foment de la iniciativa privada, amb el contingut i efectes següents:  
1. L'àrea tindrà el caràcter d'àrea de rehabilitació integrada, prevista en el Reial Decret 2329/1983, de 28 de juliol, sobre protecció a la rehabilitació del patrimoni residencial i urbà.  
Entre d'altres efectes, s'aplicarà en el seu àmbit el que disposa l'article 291 del Reial Decret Legislatiu 1/1992, de 26 de juny, pel qual es va aprovar el text refós de la Llei sobre el Règim del Sòl i Ordenació Urbana, respecte dels drets de tempteig i retracte.  
2. S'estableix un règim específic d'ajudes a les actuacions protegibles que conté aquest decret.  
La Generalitat Valenciana, a càrrec dels pressupostos de la Conselleria d'Obres Públiques, Urbanisme i Transports, i a través d'aquesta, concedirà subvencions per a les actuacions protegibles regulades en aquest decret, dins de les disponibilitats pressupostàries que per a cada exercici s'establesquen, en la forma, quantia i condicions que s'hi determinen.  
3. Sense perjudici de les ajudes específiques esmentades en el número anterior, s'aplicarà en el seu àmbit territorial, amb caràcter general, el règim contingut en el Reial Decret 1932/1991, de 20 de desembre, sobre mesures de finançament d'actuacions protegibles en matèria d'habitatge del pla 64412554.  
El Decret 55/1992, de 30 de març, del Govern Valencià, que estableix ajudes econòmiques directes per al finançament d'actuacions protegibles en matèria d'habitatge del pla esmentat, només s'aplicarà als immobles que no estiguen inclosos en el Catàleg del Pla Especial del Nucli Antic d'Alacant vigent.  
4. Les actuacions públiques derivades de l?execució de determinacions legals o de determinacions contingudes en plans d'ordenació i projectes, aprovats per les administracions competents, que tinguen per objecte la rehabilitació esmentada, si impliquen la privació singular de la propietat privada o de drets o d'interessos patrimonials legítims, gaudiran, en l?àmbit de l?àrea de rehabilitació urbana delimitada, del règim d'urgència als efectes que preveu la Llei d'Expropiació Forçosa.  
Secció II  
Disposicions generals  
Article tercer. Actuacions protegibles  
En l'àmbit de l?Area de Rehabilitació Urbana del Centre Històric d'Alacant, es consideren actuacions protegibles les següents:  
a) En matèria d'habitatge, les definides en l'article 1 del Decret 55/1992, de 30 de març, del Govern Valencià.  
En seran beneficiaris els qui preveuen per a cada tipus d'actuació el Reial Decret 1932/1991, de 20 de desembre, i l'article 19 del Decret 55/1992, de 30 de març, del Govern Valencià i, també podran ser-ho les comunitats de propietaris, en el cas de rehabilitació d'edificis, els promotors d'actuacions de rehabilitació d'edificis destinats a habitatges i els arrendataris d'habitatges del parc residencial existent, amb les particularitats establertes en el capítol III i, en especial, les assenyalades en la secció II d'aquest.  
b) l'adquisició, rehabilitació o construcció d'immobles per a equipament social, cultural o educatiu.  
Podran ser beneficiaris de les ajudes per a aquestes actuacions les entitats que, sense ànim de lucre, porten a terme l'adquisició i rehabilitació o construcció, i aquelles que,, encara que tinguen ànim lucratiu, promoguen intervencions que siguen declarades d'excepcional interès, mitjançant resolució motivada del Conseller d'Obres Públiques, Urbanisme i Transports.  
Article quart. Requisits  
Per a l'accés a les ajudes previstes en aquest decret s'han de complir els requisits establerts en l'article 5 del Decret 55/1992, de 30 de març, del Govern Valencià, amb les especificitats que en aquest s'estableixen, i, en particular, que els adquirents, adjudicataris, promotors per a ús propi, o arrendataris dels habitatges, tinguen ingressos ponderats que no passen de quatre vegades i mitja el salari mínim interprofessional, si es tracta d'actuacions en règim general, o de dues vegades i mitja, si es tracta d'actuacions en règim especial.  
Article cinqué. Preus màxims, limitacions i vinculacions jurídiques respecte de l?ús, cessió i disposició  
1. Els edificis i habitatges, pels quals s'haguessen obtingut ajudes econòmiques directes, estan subjectes als preus màxims de venda i adjudicació, i a les condicions dels arrendaments, establerts per als habitatges de protecció oficial acollits als règims general i especial, respectivament, i a les limitacions i vinculacions establertes en els articles 16, 21 i 27 del Reial Decret 1932/1991, de 20 de desembre, i en l'article 3 del Decret 55/1992, de 30 de març, del Govern Valencià, en particular l?exercici dels drets de tempteig i retracte.  
2. Els supòsits de rehabilitació que regulen les seccions III i IV del capítol III s'equiparen als règims de protecció que estableix el Reial Decret 1932/1991, de 20 de desembre, sense perjudici de les limitacions i vinculacions específiques que en aquest decret s'estableixen per als supòsits d'equipament i rehabilitació d'habitatges en arrendament.  
3. No tenen l?obligació de destinar l?habitatge a residència habitual, les actuacions subvencionades exclusivament per a la rehabilitació de façanes i cobertes i les actuacions de rehabilitació per a equipament social, cultural i educatiu. La secció VII del capítol III regularà les condicions d'aquestes últimes actuacions.  
Article sisé. Concessió de les ajudes  
La forma i el procediment per a rebre les ajudes les determinen els articles 8, 11 i 14 del Decret 55/1992, de 30 de març, del Govern Valencià, i les que específicament estableix aquest decret.  
Les ajudes sol·licitades es consideraran denegades si transcorreguts sis mesos des de la sol·licitud no hi hagués hagut cap resolució expressa que les concedís.  
CAPITOL II   
Ajudes de la Generalitat Valenciana en matèria   
d'habitatge de protecció oficial i de preu taxat  
Secció I  
Habitatges de protecció oficial de nova construcció  
Article seté. Ajudes a adquirents, adjudicataris i promotors d'habitatges per a ús propi, en règim general  
1 . La quantia de les ajudes a adquirents, adjudicataris i promotors d'habitatges per a ús propi, segons el nivell d'ingressos ponderats dels beneficiaris, serà la següent:  
a) Si el nivell d'ingressos ponderats és igual o inferior a dues vegades i mitja el salari mínim interprofessional, el deu per cent.  
b) Si és major que el de l'apartat a) precedent, però no passa de tres vegades i mitja el salari mínim interprofessional, el vuit per cent.  
c) Si és major que el de l'apartat b) precedent, però no passa de quatre vegades i mitja el salari mínim interprofessional, el tres per cent.  
2. En els supòsits de les lletres a) i b) del número anterior:  
a) Els percentatges expressats seran del dotze i del deu per cent, respectivament, per als beneficiaris que acrediten suficientment que:  
- Es tracta de l'accés al primer habitatge en propietat, sempre que el beneficiari, o el major perceptor d'ingressos, en el cas d'una unitat familiar, tingués trenta anys o més de trenta.  
- O que es tracta de persones separades judicialment o divorciades, encara que anteriorment haguessen tingut un altre habitatge.  
b) Els percentatges expressats seran del quinze per cent per als beneficiaris que acrediten suficientment tenir una edat superior a divuit anys i inferior a trenta.  
3. Tots els percentatges abans esmentats s'incrementaran en un dos per cent addicional quan els habitatges tinguen una superfície útil igual o inferior a setanta metres quadrats.  
4. En tots els casos, els percentatges s'aplicaran sobre el preu de l?habitatge que figure en el contracte de compra- venda o d'adjudicació, o sobre el valor de l?edificació sumat al del sòl que hi haja en l?escriptura d'obra nova, en el cas del promotor per a ús propi.  
Article vuité. Ajudes a promotors d'habitatges en lloguer, en règim general  
El promotor d'habitatges per a lloguer, en règim general, podrà obtenir una subvenció d'una quantia equivalent al deu per cent del preu màxim a què haguessen pogut vendre's els habitatges, en el moment de la qualificació definitiva.  
Article nové. Ajudes a adquirents, adjudicataris i promotors d'habitatges per a ús propi, en règim especial  
1. La quantia de les ajudes per a adquirents, adjudicataris i promotors d'habitatges per a ús propi, en règim especial, segons el nivell d'ingressos ponderats dels beneficiaris, serà la següent:  
a) Si el nivell d'ingressos és igual o inferior a una vegada i mitja el salari mínim interprofessional, el vint-i-dos per cent.  
b) Si és major que el de l'apartat a) anterior, i no passa de dues vegades i mitja el salari mínim interprofessional, el divuit per cent.  
2. Els percentatges expressats seran del vint-i-quatre i vint per cent, respectivament, per als beneficiaris en què concórreguen les circumstàncies previstes en el número 2, apartat a), de l'article setè; i del vint-i-cinc per cent quan es tracta del supòsit previst en l'apartat b) del número i de l'article esmentats.  
3. S'aplicarà als supòsits previstos en aquest article el que disposen els números 3 i 4 de l'article setè.  
Article deu. Ajudes a promotors d'habitatges en venda, en règim especial  
Per als promotors d'habitatges acollits al règim especial de protecció oficial, es fixa una ajuda econòmica que consisteix en el deu per cent del preu de l?habitatge que figure en el contracte de compra- venda o d'adjudicació.  
Article onze. Ajudes a promotors d'habitatges en lloguer, en règim especial,  
El promotor d'habitatges per a lloguer acollits al règim especial podrà obtenir una subvenció d'una quantia equivalent al quinze per cent del preu màxim a què haguessen pogut vendre's els habitatges, en el moment de la qualificació definitiva.  
Secció II   
Habitatges de preu taxat  
Article dotze. Ajudes a adquirents i adjudicataris  
1. La quantia de les ajudes a adquirents i adjudicataris d'habitatges de preu taxat serà equivalent a la fixada en l'article setè.  
Per a la determinació de la quantia de les ajudes, el percentatge que corresponga s'aplicarà sobre el preu de venda que figure en el contracte de compra- venda, i es considerarà com a preu màxim, per al càlcul de la subvenció, el producte d'1,2 vegades el mòdul ponderat per la superfície útil de l'habitatge.  
2. Serà aplicable, pel que fa al preu màxim de venda i a les limitacions especifiques de la facultat de disposició d'aquests habitatges, el que disposen els articles 26 i 27 del Reial Decret 1932/1991, de 20 de desembre.  
CAPITOL III   
Rehabilitació  
Secció I   
Disposicions generals  
Article tretze. Ambit i objecte de les actuacions protegibles  
1. A l'efecte d'aquest decret, es consideren actuacions protegibles en matèria de rehabilitació, en les condicions que estableix aquest capítol, les següents:  
a) Rehabilitació d'habitatges i locals pels propietaris, arrendataris o usuaris, per qualsevol títol.  
b) Adquisició i rehabilitació d'habitatges en alguna de les modalitats següents:  
1a. Adquisició i immediata rehabilitació d'habitatges protegits.  
2a. Adquisició i immediata rehabilitació d'habitatges per arrendataris amb contractes anteriors a l'entrada en vigor del Reial Decret- Llei 2/1985, de 30 d'abril.  
c) Rehabilitació d'edificis en algun dels supòsits següents:  
1r. Adquisició i/o rehabilitació d'edificis, per a habitatges de protecció oficial, en venda o lloguer.  
2n. Rehabilitació d'edificis per a venda d'habitatges amb el règim dels de preu taxat.  
3r. Rehabilitació d'edificis i habitatges per a arrendament.  
d) Adquisició, rehabilitació o construcció, si escau, d'immobles per a equipament social, cultural i educatiu.  
2. A l'efecte de les ajudes que s'estableixen, les actuacions protegibles de rehabilitació tindran per objecte les definides en els articles 30 i 37 del Reial Decret 1932/1991, de 20 de desembre, i també la rehabilitació de façanes i cobertes, amb les particularitats que preveu el present decret.  
Article catorze. Condicions per a la qualificació com a actuacions protegibles. Criteris de coherència  
En totes les actuacions i obres, se n'haurà de garantir la coherència tècnica i constructiva, en relació amb l?estat de conservació de l?edifici i la funcionalitat de les instal·lacions, i també l?efectiva contribució a la millora de les condicions d'ús de l?edifici i d'habitabilitat dels habitatges.  
En conseqüència, les actuacions de rehabilitació només es podran qualificar de protegibles quan complesquen, almenys, les condicions següents:  
a) En la rehabilitació d'edificis, les establertes per l'article 31 del Reial Decret 1932/1991, de 20 de desembre.  
b) En la rehabilitació d'habitatges, que aquesta es porte a terme en un edifici que tinga la deguda adequació estructural o funcional, o que aquesta es realitze simultàniament amb aquella, i es complesquen les condicions que estableix l'article, 38 del Reial Decret 1932/1991, de 20 de desembre.  
e) En la rehabilitació de façanes, que es tracte d'edificis que, per les característiques de l?entorn, requeresquen una intervenció renovadora, i en la rehabilitació de cobertes, que les obres es realitzen simultàniament a les d'adequació estructural i funcional, si escau.  
Article quinze. Pressupost protegible i límits pressupostaris per a la determinació de les ajudes  
A) Pressupost protegible  
La determinació del pressupost protegible de les actuacions de rehabilitació es realitzarà d'acord amb el que estableix l'article 29, amb els límits pressupostaris que determina, per al cas d'edificis, l'article 32, número 2, i, per al cas d'habitatges, l'article 39, tots del Reial Decret 1932/1991, de 20 de desembre.  
No es computarà en el pressupost protegible definit l'import corresponent als honoraris professionals necessaris per a la redacció dels projectes tècnics i per a direcció de les actuacions de rehabilitació d'habitatges i edificis que en la seua totalitat seran a càrrec dels pressupostos de la Generalitat Valenciana en els supòsits següents:  
- Per a aquells promotors usuaris de les actuacions amb ingressos familiars Ponderats inferiors a 2,5 vegades el salari mínim interprofessional.  
- O en el cas de comunitats de propietaris en les quals almenys el 70% dels residents tinguen uns ingressos familiars ponderats inferiors a 2,5 vegades el salari mínim interprofessional.  
B) Límits pressupostaris  
No obstant això, i per a la determinació de les ajudes específiques que estableix aquest decret, amb independència del que disposen els paràgrafs anteriors, es tindran en compte les limitacions al pressupost protegible que es detallen per a cada supòsit, sobre la base del producte del mòdul ponderat per la superfície útil computable:  
1) En actuacions de rehabilitació:  
a) Adequació d'elements comuns: quan es tracte d'adequació estructural, el trenta-cinc per cent; quan es tracte d'adequació funcional, el vint-i-cinc per cent.  
Quan concórreguen ambdues, el seixanta per cent, que podrà incrementar-se fins al vuitanta-cinc per cent quan les obres que s'han de realitzar obeesquen a necessitats d'interés històric, arquitectònic o ambiental, per raó de les característiques dels immobles o la finalitat de la rehabilitació.  
b) Adequació de l?habitabilitat dels habitatges, el quaranta-cinc per cent.  
c) Adequació estructural, funcional i de l?habitabilitat, conjuntament: el noranta per cent.  
Si el pressupost protegible arriba als límits assenyalats en els apartats a) i b) anteriors, s'adequaran proporcionalment al límit establert del noranta per cent.  
d) Adequació de façanes i cobertes:  
La determinació del pressupost protegible màxim es limita, per al cas de façanes, al resultat d'aplicar, al producte de la superfície d'aquesta pel mòdul ponderat, els percentatges següents, segons l'actuació:  
- Per a obres de tractament superficial, el cinc per cent.  
- Per a obres de sanejament integral, entenent com a tal el picat, esquerdejat, substitució de fusteries, reparació de cornises, etc., el quinze per cent.  
- Per a obres de sanejament integral en edificis d'interés històric, arquitectònic o ambiental, el trenta per cent.  
En el cas de cobertes, el pressupost protegible màxim es determinarà amb l'aplicació, al producte de la superfície d'aquestes pel mòdul ponderat, els percentatges següents:  
- Per a obres d'adequació, sense intervenció en els elements estructurals, el vuit per cent.  
- Per a obres que afecten elements estructurals amb substitució total o parcial d'aquests, el vint-i-cinc per cent.  
Quan les actuacions abans esmentades es combinen amb l'adequació estructural i funcional, es desglossarà el pressupost corresponent a façanes i cobertes a fi de determinar les subvencions que corresponguen.  
2) En actuacions d'adquisició i rehabilitació.  
Quan l'actuació protegible es referesca a l'adquisició de l?habitatge per a la rehabilitació immediata, l?import econòmic de l'actuació de rehabilitació en el conjunt de l?operació haurà de ser, com a mínim, el vint per cent del producte del mòdul ponderat per la superfície útil computable de l?habitatge o el quinze per cent del cost de l?operació d'adquisició.  
En qualificar-se aquesta actuació d'acord amb l'article 2 del Reial Decret 1932/1991, de 20 de desembre, amb els efectes inherents al règim de protecció a què s'aculla, les ajudes de la Generalitat Valenciana s'establiran d'acord amb les determinades per als supòsits d'adquisició d'habitatges en el capítol II, i les que en aquest capítol s'estableixen per als supòsits de rehabilitació per usuaris, amb les limitacions següents:  
- El pressupost protegible serà el pressupost real de les obres de rehabilitació, més el valor d'adquisició, i no podrà superar la suma d'ambdós 1,2 vegades el producte del mòdul ponderat per la superfície útil computable.  
- Com a base per a la determinació de les ajudes, es tindran en compte els límits següents:  
a) El setanta per cent del producte del mòdul ponderat per la superfície útil computable per a l'adquisició.  
b) El cinquanta per cent del producte d'aquest mòdul per la superfície útil computable per a la rehabilitació.  
Secció II   
Ajudes per a actuacions de rehabilitació   
per promotors usuaris amb recursos escassos  
Article setze. Beneficiaris  
Podran ser beneficiaris d'aquestes ajudes:  
- Els propietaris o usuaris per qualsevol títol jurídic d'habitatges, la residència habitual i permanent dels quals siga l'habitatge per al qual sol·liciten l'ajuda i que no disposen de cap altra propietat immoble susceptible de ser utilitzada com a habitatge.  
- Hauran d'acreditar uns ingressos familiars ponderats, d'acord amb el que disposa l'article 10 del Reial Decret 1932/1991, de 20 de desembre, que no excedesquen d'una vegada el salari mínim interprofessional o que aquests, per cada membre de la unitat familiar, comporten una repercussió inferior a 0,30 vegades el salari mínim interprofessional.  
Article disset. Condicions de les actuacions  
1. Condicions tècniques.  
Les actuacions de rehabilitació es podran declarar protegibles, a l?efecte de les ajudes que estableix l'article divuit d'aquest decret, quan concórreguen les condicions específiques següents:  
a) Les actuacions s'han de realitzar d'acord amb els criteris de coherència assenyalats en l'article 14 d'aquest decret.  
b) Les obres que es realitzen en l?edifici han de tenir prioritàriament per objecte l'adequació estructural i funcional d'aquest, garantir l?estanqueïtat contra la pluja i humitats i també l'adequació de les instal·lacions generals de l?edifici (aigua, sanejament, electricitat i telefonia).  
c) Les obres que es realitzen en els habitatges per a garantir-ne les condicions d'habitabilitat hauran de tenir prioritàriament per objecte l'adequació mínima dels serveis higiènics i de la instal·lació de cuina, l'adequada distribució interior que permeta una suficient ventilació, aireig i il·luminació dels espais de l?habitatge i les instal·lacions d'aigua i electricitat en l?interior d'aquest.  
2. Vinculacions jurídiques respecte de l?ús, cessió i disposició dels habitatges.  
En els supòsits d'actuacions de rehabilitació que s'acullen a les ajudes establertes amb els criteris regulats en aquesta secció els serà aplicable:  
a) Els habitatges no podran ser objecte de cessió per cap títol en el termini de cinc anys a partir de la concessió de les ajudes.  
b) Aquests habitatges estaran subjectes a l?exercici dels drets de tempteig i retracte en les condicions que estableix l'article 21 del Reial Decret 1932/1991, de 20 de desembre.  
c) Quan les actuacions de rehabilitació les duguen a terme els inquilins de l?edifici o habitatge beneficiaris d'aquestes ajudes, la preceptiva autorització del propietari determinarà el compromís d'aquest de destinar l?habitatge en règim d'arrendament per un període mínim de sis anys i en les condicions de preus de renda establertes per als habitatges de protecció oficial de règim especial, llevat de pacte exprés entre les parts respecte de les condicions d'arrendament, que en qualsevol cas hauran de preveure un període mínim de sis anys.  
Article divuit. Quantia de les ajudes  
La quantia de les ajudes per als beneficiaris de les actuacions de rehabilitació en les condicions assenyalades pels anteriors articles s'estableixen en el 100% del pressupost d'aquestes, amb les limitacions següents:  
a) Per a obres d'adequació estructural i funcional de l?edifici fins a 500.000 pessetes per habitatge.  
b) Per a obres d'adequació d'habitabilitat dels habitatges fins a 750.000 pessetes per habitatge.  
e) Per a obres en les quals es combina l'adequació estructural i funcional de l?edifici amb l?habitabilitat de l?habitatge, fins a 1.250.000 pessetes.  
Aquestes quanties podran ser modificades per Ordre del Conseller d'Obres Públiques, Urbanisme i Transports i seran incompatibles amb les establertes per a altres actuacions de rehabilitació regulades per aquest decret.  
Secció III   
Ajudes a promotors usuaris   
d'actuacions de rehabilitació  
Article dinou. Quantia de les ajudes a les actuacions de rehabilitació  
La quantia de les ajudes als promotors usuaris d'actuacions de rehabilitació es determinarà d'acord amb el pressupost protegible i es descomptarà, si, escau, l'import corresponent als honoraris tècnics, per a ingressos familiars ponderats menors de 3,5 vegades el salari mínim interprofessional, amb les limitacions assenyalades en l'article 15, apartat 1. Aquesta quantia s'establirà, amb caràcter general, de la manera següent:  
1. Rehabilitació d'edificis: adequació estructural i funcional. Per a beneficiaris amb ingressos ponderats:  
- Inferiors a quatre vegades i mitja el salari mínim interprofessional, el quinze per cent.  
- Inferiors a tres vegades i mitja el salari mínim interprofessional, el vint-i-cinc per cent.  
- Inferiors a dues vegades i mitja el salari mínim interprofessional, el trenta-cinc per cent.  
- Inferior a una vegada i mitja el salari mínim interprofessional, el quaranta per cent.  
2. Rehabilitació d'habitatges: adequació de l'habitabilitat. Per a beneficiaris amb ingressos ponderats:  
- Inferiors a quatre vegades i mitja el salari, mínim interprofessional, el sis per cent.  
- Inferiors a tres vegades i mitja el salari mínim interprofessional, el setze per cent.  
- Inferiors a dues vegades i mitja el salari mínim interprofessional, el vint-i-sis per cent.  
- Inferiors a una vegada i mitja el salari mínim interprofessional el trenta-un per cent.  
3. Rehabilitació de façanes i cobertes. Amb les limitacions assenyalades en l'article 15, número 1, apartat d), les ajudes per aquest concepte seran del seixanta per cent del pressupost protegible, amb independència dels nivells d'ingressos ponderats dels beneficiaris.  
4. En cas que es combinen les actuacions d'adequació estructural, funcional, habitabilitat, i façanes i cobertes, amb els límits assenyalats en els apartats corresponents, les subvencions que s'han de concedir estaran d'acord amb les quanties establertes per tipus d'actuació i segons els nivells d'ingressos ponderats o tipus de promotor.  
Article vint. Ajudes per a la rehabilitació i adequació de locals  
L'adequació de locals comercials situats en immobles que, una vegada finalitzades les obres de, rehabilitació, complesquen el que determina l'article 30, apartat a), i amb els límits pressupostaris fixats per l'article 29, número 2, ambdós del Reial Decret 1932/1991, de 20 de desembre, podran acollir-se a les ajudes següents de la Generalitat Valenciana:  
a) Rehabilitació de l?edifici: adequació estructural i funcional.  
Es fixa amb caràcter genèric en el deu per cent del pressupost protegible que corresponga a la part proporcional de l'actuació en l?edifici, sense superar el seixanta per cent del producte del mòdul ponderat per la superfície útil computable del local.  
b) Adequació del local.  
Entenent com a tal les actuacions que es realitzen per al condicionament interior, la quantia de la subvenció serà del cinc per cent del pressupost, sense superar aquest el quaranta-cinc per cent del producte del mòdul ponderat per la superfície útil computable del local.  
Secció IV   
Ajudes a l'adquisició i rehabilitació d'habitatges  
Article vint-i-un. Adquisició i immediata rehabilitació d'habitatges protegits  
Les ajudes que ha de concedir la Generalitat Valenciana, amb les limitacions assenyalades en l'article quinze, apartat 2, seran les que, si escau, corresponguen a l'adquisició d'acord amb el règim de protecció a què s'aculla l'habitatge i que s'assenyalen en el capítol II, i les determinades per a l'actuació de rehabilitació- contingudes en l'article dinou.  
Article vint-i-dos. Adquisició i immediata rehabilitació de l?habitatge pels arrendataris  
S'estableixen ajudes per a l'adquisició i immediata rehabilitació d'habitatges per arrendataris amb contractes d'arrendament anteriors a l?entrada en vigor del Reial Decret- Llei 2/1985, de 30 d'abril. En aquest cas, l?habitatge es qualificarà de règim general o especial, segons determina l'article 2 del Reial Decret 1932/1991, de 20 de desembre, i tindrà tots els efectes inherents al règim a què s'aculla.  
1 Les ajudes específiques que ha de concedir la Generalitat Valenciana seran les assenyalades en l'article anterior, i s'incrementaran en un cinc per cent les que corresponguen a la part d'adquisició regulade en el capítol II d'aquest decret.  
Secció V Actuacions de rehabilitació d'edificis  
Article vint-i-tres. Ajudes a les actuacions de rehabilitació amb destinació a habitatges de protecció oficial  
Per a l'adquisició i immediata rehabilitació o remodelatge d'edificis, els habitatges dels quals es qualifiquen de protecció oficial, amb independència que els promotors puguen acollir-se als préstecs establerts pel Reial Decret 1932/1991, de 20 de desembre, la Generalitat Valenciana concedirà:  
a) Ajudes complementàries per als promotors d'actuacions de rehabilitació d'edificis destinats a habitatges de protecció oficial, de règim general o especial, per a venda o lloguer.  
Aquestes ajudes estaran condicionades al règim de protecció que es determine per als habitatges i, segons aquest, es concediran les que corresponguen al promotor com actuació de nova construcció, segons el preu de venda dels habitatges, d'acord amb el que determina el capítol II, i complementàriament les següents:  
- Les que estableix per a l'adequació de façanes i cobertes l'article 19, número 3.  
- El deu per cent del pressupost de les obres d'adequació estructural i funcional que comporte la rehabilitació de l'edifici, descomptant l?import corresponent a façanes i cobertes, amb les limitacions de l'article 15.  
b) Els adquirents i adjudicataris podran acollir-se a les ajudes que estableix el capítol II, i aquestes s'assimilaran, per tant, a les de protecció oficial.  
Les quanties dels préstecs en què puguen subrogar-se els adquirents o, si escau, les dels préstecs, que puguen sol·licitar directament, seran les que estableix el Reial Decret 1932/1991, de 20 de desembre, per a aquest tipus d'habitatges.  
Article vint-i-quatre: Ajudes a les actuacions de rehabilitació per a habitatges que complesquen els requisits de preu taxat  
Per als promotors d'actuacions de rehabilitació d'edificis, destinats a habitatges, per a la venda en les condicions establertes per a preu taxat, s'estableixen les ajudes següents:  
- Per a l'adequació de façanes i cobertes, les que estableix l'article 19, número 3.  
- El cinc per cent del pressupost de les obres d'adequació estructural i funcional que comporte la rehabilitació de l?edifici, descomptant l?import corresponent a façanes i cobertes, amb les limitacions de l'article 15.  
Per a percebre aquestes ajudes es requerirà que els habitatges estiguen totalment acabats, i que l?Oficina de Gestió Integral del Pla de Rehabilitació i Arquitectura del Centre Històric d'Alacant (RACHA) haja visat el contracte de compra- venda.  
Els adquirents i adjudicataris d'habitatges de preu taxat, resultants d'actuacions de rehabilitació d'edificis, podran acollir-se a les ajudes establertes en l'article 12, i s'assimilaran, per tant, a les de preu taxat.  
Les condicions dels préstecs que puguen sol·licitar els adquirents seran les que estableix el Reial Decret 1932/1991, de 20 de desembre, per a l'esmentat tipus d'habitatges.  
Article vint-i-cinc. Ajuda per a la rehabilitació d'edificis d'interés històric,- arquitectònic o ambiental  
Les obres d'adequació requerides pels valors històrics, arquitectònics o ambientals dels edificis, d'acord amb el que estableix l'article 246, número 3, del Reial Decret Legislatiu 1/1992, de 26 de juny, podran obtenir ajudes per a l'adequació estructural i funcional de l?edifici, amb els límits al pressupost protegible assenyalats en l'article 15, número 1, i per una quantia del quinze per cent d'aquest.  
Secció VI   
Ajudes a les actuacions de rehabilitació d'edificis en arrendament per a promotors no usuaris  
Article vint-i-sis. Condicions complementàries per a la qualificació com a actuació protegible  
La Generalitat Valenciana concedirà ajudes als titulars de les actuacions de rehabilitació d'edificis ja cedits o per cedir en arrendament, i en els quals es complesquen, a més de les condicions exigides per l'article catorze, les següents:  
- Que l?edifici tinga un nivell d'ocupació amb destinació a habitatges igual o superior al setanta per cent.  
- Que, almenys, el vuitanta per cent dels ocupants tinguen ingressos ponderats que no superen en cinc vegades i mitja el salari mínim interprofessional.  
- Que els habitatges rehabilitats que perceben ajudes queden subjectes al règim d'arrendament per un període mínim de sis anys, en les condicions de preus de renda establertes per als habitatges de protecció oficial.  
Article vint-i-set. Ajudes a les actuacions de rehabilitació d'edificis i habitatges amb contractes d'arrendament anteriors a l'entrada en vigor del Reial Decret- Llei 2/1985, de 30 d'abril  
1. Les ajudes per a actuacions promogudes pels propietaris dels edificis seran de les quanties següents:  
a) Per a les obres d'adequació estructural i funcional de l'edifici, amb les limitacions establertes en l'article quinze, número 1, el quinze per cent del pressupost protegible, descomptant, si escau, l'import corresponent a la rehabilitació de façanes i cobertes, que serà objecte de subvenció d'acord amb el que estableix l'article dinou, número 3.  
b) Per a les obres d'adequació de l'habitabilitat dels habitatges, l'import de les ajudes es determinarà segons el nivell d'ingressos ponderats dels inquilins en el moment de les actuacions, i sempre que aquest siga inferior a tres vegades i mitja el salari mínim interprofessional. La quantia serà inferior en quatre punts als percentatges establerts en l'article dinou, número 2, per als promotors d'actuacions d'habitabilitat.  
2. La quantia de les ajudes als promotors de les actuacions d'adequació de l'habitabilitat dels habitatges, en el cas que les porten a terme els inquilins, serà la que estableix l'article dinou, número 2.  
Article vint-i-vuit. Ajudes a les actuacions de rehabilitació d'edificis i habitatges per a l'arrendament, o ja arrendats mitjançant contractes posteriors a l?entrada en vigor del Reial Decret- Llei 2/1985, de 30 d'abril  
Les ajudes als propietaris dels edificis, promotors de les actuacions, seran de les quanties següents:  
a) Per a les obres d'adequació estructural i funcional de l?edifici, amb les limitacions establertes en l'article quinze, número 1, l?import de la subvenció serà del deu per cent del pressupost protegible, descomptant, si escau, l?import corresponent a la rehabilitació de façanes i cobertes que serà objecte de subvenció d'acord amb el que determina l'article dinou, número 3.  
b) Per a les obres d'adequació de l?habitabilitat dels habitatges, la quantia de les ajudes se determinarà d'acord amb el nivell d'ingressos ponderats dels inquilins en el moment de les actuacions, sempre que aquest siga inferior a tres vegades i mitja el salari mínim interprofessional i l?import serà inferior en vuit punts als percentatges establerts en l'article dinou, número 2, per als promotors d'actuacions d'habitabilitat.  
Secció VII   
Ajudes a l'adquisició, rehabilitació   
o construcció d'immobles destinats   
a equipament social, cultural i educatiu  
Article vint-i-nou. Condicions per a la qualificació com a actuació protegible d'equipament  
1. Són beneficiaris d'aquestes ajudes les entitats promotores a què fa referència l'article tres, apartat b).  
2. Les actuacions destinades a aquest tipus d'equipament hauran d'estar vinculades al fi que justifica l'ajuda sol·licitada per un període mínim de deu anys.  
3. En el cas d'adquisició per a la rehabilitació, l?edifici haurà de tenir una organització espacial i unes característiques que permeten la seua adequació a l?ús previst.  
4. Es considera pressupost protegible, el cost total de les actuacions de rehabilitació o nova construcció, inclòs el cost de l'adquisició, si escau.  
Article trenta. Quantia de les ajudes  
1 . La determinació de les ajudes vindrà condicionada:  
a) Pel fet que l'entitat promotora tinga ànim de lucre o no en tinga.  
b) Si es tracta d'edificis d'interès històrico- artístic, recollits en el catàleg municipal d'edificis protegits o d'edificis que segons el parer de la Direcció General d'Arquitectura i Habitatge, i mitjançant Resolució d'aquesta, tinguen interès tipològic o arquitectònic, pel fet que les obres de rehabilitació que s'han de realitzar siguen coherents amb les seues característiques.  
C) Per les característiques de l'entorn i l'emplaçament de l'edifici relatives a zones especialment degradades, d'interès social o ambiental, en les quals la implantació de l'equipament implique una millora important de les condicions de l'entorn.  
2. Les quanties que s'estableixen són les següents:  
a) Per a entitats sense ànim de lucre.  
a). 1 Per a actuacions de rehabilitació o nova construcció el 30 per 100 del pressupost protegible amb un límit màxim, si escau, del 40 per 100 del mòdul ponderat per la superfície útil de l?edifici.  
a).2 Per a actuacions de rehabilitació o nova construcció en les quals s'inclou l'adquisició de l?edifici o solar:  
- El 35 per 100 del pressupost protegible amb un límit màxim, si escau, del 50 per 100 del mòdul ponderat per la superfície útil de l?edifici.  
b) Per a enfitats amb ànim de lucre.  
b). 1 Per a actuacions de rehabilitació o nova construcció el 20% del pressupost protegible amb un límit màxim, si escau, del 30% del mòdul ponderat per la superfície útil de l?edifici.  
b).2 Per a actuacions de rehabilitació o nova constricció en què s'inclou l'adquisició de l'edifici o solar:  
- El 25% del pressupost protegible amb un límit màxim, si escau, del 40% del mòdul ponderat per la superfície útil de l'edifici.  
3. Les quanties establertes en l'apartat anterior s'incrementaran de la manera següent:  
a) Quan es tracta d'un edifici que complesca el que estableix l'apartat 1.b) d'aquest article:  
- El 10 per 100 més de l'import de la subvenció sobre el pressupost protegible i, si escau, com a límit màxim el 10 per 100 més sobre la quantia determinada segons el mòdul ponderat.  
b) Quan l'actuació es realitze en un àrea que complesca el que estableix l'apartat 1.c) d'aquest article:  
- El 5 per 100 més de l'import de la subvenció sobre el pressupost protegible i, si escau, com a límit màxim el 5 per 100 niés sobre la quantia determinada segons el mòdul ponderat.  
c) En l'un i en l'altre supòsit, aquests increments seran acumulables si es combinen les condicions que estableix l'apartat 1 d'aquest article.  
Secció VIII  
Concessió de les ajudes de rehabilitació  
Article trenta-un. Concessió de les ajudes  
1. La concessió de les ajudes de rehabilitació previstes es farà d'aquesta manera:  
- El 50 per cent una vegada s'haja concedit la qualificació provisional i el certificat de començament de les obres.  
- El 50 per cent restant quan se n'haja obtingut la qualificació definitiva.  
2. Les ajudes per a actuacions de rehabilitació destinades a habitatges de protecció oficial i de preu taxat es concediran d'acord amb els criteris que estableixen els articles 8 i 11 del Decret 55/1992, de 30 de març, del Govern Valencià.  
3. La concessió de les ajudes per a l'adquisició i la rehabilitació d'equipament comunitari primari es podrà realitzar en les fases següents:  
a) Una vegada acreditada fefaentment l'adquisició, mitjançant la presentació de l?escriptura, es podrà disposar la concessió del vint-i-cinc per cent de la subvenció que pertoque.  
b) Una vegada acreditat el començament de les obres de rehabilitació o de nova construcció es podrà disposar la concessió del 50 per cent de la subvenció que corresponga o del 25 per cent quan s'haja concedit la que pertoca a l'adquisició, si escau.  
c) La resta de l?import de les ajudes es concedirà una vegada acabades les obres.  
CAPITOL IV   
Sistema de gestió  
Article trenta-dos. Oficina de Gestió Integral del Pla de Rehabilitació i Arquitectura del Centre Històric d'Alacant (RACHA)  
A fi d'establir la coordinació necessària en les diferents actuacions convingudes que comporta la intervenció de la Generalitat Valenciana i l'Ajuntament d'Alacant, es crea l?Oficina de Gestió Integral del Pla de Rehabilitació i Arquitectura del Centre Històric d'Alacant (RACHA).  
Aquesta Oficina, que no comporta l?increment del nombre de llocs de treball, estarà integrada pel personal, i dotada amb els recursos econòmics, previstos en els convenis que se subscriguen entre la Generalitat Valenciana i l'Ajuntament d'Alacant.  
Article trenta-tres. Funcions de l?oficina de gestió  
Les funcions de l?oficina de gestió seran aquestes:  
a) Col·laborar en la gestió i en la tramitació de tots els expedients i sol·licituds d'ajudes que la Generalitat Valenciana establesca en l'àmbit de l'Area de Rehabilitació Urbana del Centre Històric d'Alacant i també informar sobre aquests aspectes.  
La gestió i la resolució de les sol·licituds de les ajudes a habitatges, edificis, rehabilitació, promoció i equipament, continuen sent competència del Cap del Servei Territorial d'Arquitectura i Habitatge d'Alacant, conformement al que estableix el Decret 65/1991, de 15 d'abril, del Govern Valencià.  
b) Assessorament tècnic, econòmic i jurídic, incloses les inspeccions inicials i l'assessorament de les obres que s'han de realitzar, la redacció de projectes, la revisió de documents tècnics i de materials emprats en rehabilitació i nova construcció en l?àmbit de l?Area de Rehabilitació Urbana del Centre Històric d'Alacant.  
c) Via de participació ciutadana i foment de l'activitat rehabilitadora en general, per a la qual cosa serà receptora i canalitzadora de totes aquelles propostes que presenten els agents privats interessats i les associacions de veïns i de comerciants del centre històric, relacionades amb el seu àmbit de competència.  
d) Qualsevol altra funció que pogués encomanar-li la Generalitat Valenciana d'acord amb l'Ajuntament d'Alacant.  
Article trenta-quatre. Funcions de l'Institut Valencià d'Habitatge, SA  
Les actuacions per a adquisició de sòl, construcció i rehabilitació d'edificis i habitatges, intervencions en unitats d'actuació, reurbanització i adequació d'espais públics i altres semblants que realitze la Generalitat Valenciana, es duran a terme Preferentment a traves de l'Institut Valencià d'Habitatge, SA. Si escau, el Patronat, Municipal de l'Habitatge d'Alacant hi col·laborarà.  
Igualment podrà assumir aquest institut la realització de tasques de col·laboració en la gestió i suport a les funcions de l'oficina de gestió.  
Totes les actuacions que ha de realitzar l'Institut Valencià d'Habitatge, SA, seran objecte del corresponent conveni d'encàrrec de gestió, d'acord amb el Decret 35/1988, de 21 de març, del Govern Valencià.  
DISPOSICIONS ADDICIONALS  
Primera  
Per tal de garantir una assignació adequada i eficaç dels recursos públics, i en atenció a les seues característiques d'antiguitat, ús, ubicació, situació respecte de l?ordenació i totes altres circumstàncies d'ordre urbanístic, s'aplicaran les ajudes establertes en aquest decret a tots els edificis o solars que estiguen en l?àmbit de l?àrea de rehabilitació urbana declarada, i que estiguen inclosos en el catàleg del Pla Especial del Nucli Antic d'Alacant vigent.  
Segona  
En allà que no preveu aquest decret valdrà el que disposa el Decret 55/1992, de 30 de març, del Govern Valencià, i, amb caràcter supletori, les normes contingudes en el Reial Decret 1932/1991, de 20 de desembre, i disposicions concordants.  
Les ajudes establertes en aquest últim reial decret seran compatibles amb les establertes en aquesta norma, llevat dels casos en què expressament es dispose el contrari.  
Tercera  
Es consideren ajudes per a actuacions en locals comercials les previstes en aquest decret, sense perjudici de les establertes amb caràcter general o que en el futur pogués establir la Conselleria d'Indústria, Comerç i Turisme, incloses aquelles que ha fixat l?esmentada conselleria per a la rehabilitació del centre històric d'Alacant.  
DISPOSICIONS TRANSITORIES  
Primera  
Les subvencions regulades en aquest decret s'aplicaran des del moment de la seua entrada en vigor, sempre que les actuacions que s'hagen de realitzar no contravinguen el planejament urbanístic vigent, siguen concordants amb les que es proposen com A conseqüència de les modificacions o revisions del pla especial i puguen obtenir la llicència municipal escaient.  
Segona  
Les subvencions corresponents a les actuacions protegibles que s'han de realitzar en l?àmbit de l'Area de Rehabilitació Urbana del Centre Històric d'Alacant, que, s'inscriguen dins de les regulades en aquest decret, que s'hagen sol·licitat amb anterioritat a la seua entrada en vigor i que estiguen pendents de concessió en aquesta data, es resoldran i es satisfaran en la quantia que estableix aquest decret.  
DISPOSICIO DEROGATORIA  
En l?àmbit de l?Area de Rehabilitació Urbana del Centre Històric d'Alacant, no s'aplicarà el règim establert pel Decret 55/1992, de 30 de març, del Govern Valencià, per a les subvencions d'actuacions protegibles en matèria d'habitatge, amb l?excepció establerta en la disposició transitòria primera, sense perjudici de la seua aplicació a les actuacions que s'han de realitzar en aquells immobles que expressament s'excloguen de les ajudes que regula aquest decret, que abans s'han assenyalat.  
DISPOSICIONS FINALS  
Primera  
Faculte el Conseller d'Obres Públiques, Urbanisme i Transports i el Conseller de Cultura, Educació i Ciència per tal que, en l'àmbit de les seues respectives competències, dicten totes les disposicions que calga per al desplegament i l'execució d'aquest decret.  
No obstant això, i mentre que no es dicten normes de desplegament i tramitació de les mesures específiques de finançament de les actuacions protegibles en matèria d'habitatge regulades en aquest decret, s'aplicarà a aquestes el que disposa l'Ordre de la Conselleria d'Obres Públiques, Urbanisme i Transports de 25 de gener de 1993.  
Segona  
El decret entrarà en vigor l?endemà d'haver-se publicat en el Diari Oficial de la Generalitat Valenciana.  
València, 22 de febrer de 1993.  
El President de la Generalitat Valenciana,   
JOAN LERMA I BLASCO  
El Conseller d'Obres Públiques,   
Urbanisme i Transports,   
EUGENIO BURRIEL DE ORUETA  
El Conseller de Cultura, Educació i Ciència,   
ANDREU LOPEZ I BLASCO


Còpia Permalink ELI